b"\n_START_ARTICLE_\nLudger Beerbaum\n_START_SECTION_\nBiografia\n_START_PARAGRAPH_\nVa n\xc3\xa9ixer el 25 d'agost de 1963 a la ciutat de Detmold, poblaci\xc3\xb3 situada a l'actual estat federat de Rin del Nord-Westf\xc3\xa0lia, que en aquells moments formava part d'Alemanya Occidental i que avuie en dia forma part d'Alemanya. \xc3\x89s cunyat de la tamb\xc3\xa9 amazona Meredith Michaels-Beerbaum.\n_START_SECTION_\nCarrera esportiva\n_START_PARAGRAPH_\nVa participar, als 25 anys, en els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud), on va guanyar la medalla d'or en les prova per equips del concurs de salts en representaci\xc3\xb3 de l'Alemanya Occidental (RFA) amb el cavall The Freak. En els Jocs Ol\xc3\xadmpics d'estiu de 1992 realitzats a Barcelona (Catalunya), ja en representaci\xc3\xb3 d'Alemanya, va finalitzar onz\xc3\xa8 en la prova per equips si b\xc3\xa9 va guanyar la prova individual de salts amb el cavall Classic Touch. En els Jocs Ol\xc3\xadmpics d'estiu de 1996 realitzats a Atlanta (Estats Units) va tornar a guanyar la medalla d'or per equips, si b\xc3\xa9 fou eliminat en tercera ronda en la prova de salts individuals amb el cavall Ratina Z. En els Jocs Ol\xc3\xadmpics d'estiu de 2000 realtizats a Sydney (Austr\xc3\xa0lia) torn\xc3\xa0 a guanyar la competici\xc3\xb3 per equips i finalitz\xc3\xa0 quaranta-nov\xc3\xa8 en la prova individual amb el cavall Goldfever 3. En els Jocs Ol\xc3\xadmpics d'estiu de 2004 realitzats a Atenes (Gr\xc3\xa8cia) fou l'abanderat del seu pa\xc3\xads en la cerim\xc3\xb2nia inaugural i guany\xc3\xa0 la medalla d'or en la competici\xc3\xb3 per equips. Posteriorment fou desqualificat per donar positiu el seu cavall en la prova antidopatge, i la Federaci\xc3\xb3 Internacional i el COI decidiren atorgar la medalla d'or a l'equip nord-americ\xc3\xa0, passant l'equip alemany a la tercera posici\xc3\xb3 (si b\xc3\xa9 Beerbaum no fou guardonat amb la medalla). En els Jocs Ol\xc3\xadmpics d'estiu de 2008 realitzats a Pequ\xc3\xadn (Rep\xc3\xbablica Popular de la Xina) finalitz\xc3\xa0 en novena posici\xc3\xb3 en la competici\xc3\xb3 per equips i set\xc3\xa8 en la prova individual, guanyant en aquesta ocasi\xc3\xb3 un diploma ol\xc3\xadmpic._NEWLINE_Al larg de la seva carrera ha guanyat quatre medalles en els Jocs Eq\xc3\xbcestres Mundials, entre elles dues medalles d'or; i nou medalle en el Campionat d'Europa, cinc d'elles d'or."